Meditálj rendszeresen. Még akkor is, ha tudod, hogy a meditáció mennyire hasznos, könnyen előfordul, hogy minden más fontosabbnak tűnik a nap folyamán. Ezért határozz el egy időpontot a meditációra, és azt tartsd is be.
A legjobb idő meditálni mindjárt ébredés után, valamint este, miután elvégezted a napi teendőket és mielőtt aludni mész.
Amikor felébredsz. Ahhoz, hogy a nap folyamán jól érezd magad, elengedhetetlenül szükséges, hogy ébredés után meditálással kezd a napot. Ekkor a tudatod még nyugodt, tiszta és világos. Korán reggel nagyon kevés zavaró körülmény van jelen, így ez az idő csak neked szól.
Munka után. Miután befejezted a napi teendőket, akár a munkahelyeden vagy otthon, rendezz el mindent a gondolataidban, és teremts egy nyugodt légkört az esti órákban. Az, ami a munkahelyeden történt, maradjon ott és ne hozd haza, ne engedd, hogy behatoljon az otthonodba vagy a családi életedbe.
Mielőtt lefekszel. A lefekvés előtti meditáció segít a nyugodt éjszakai alvásban és így a legjobb, ha az esti meditáció zárja a napi teendőket. Hálával a szívedben, gyöngéden tedd félre a nap eseményeit és ne cipelj magaddal felesleges emlékeket a következő napra.